หมายจับ 2 ผกก.ดัง (ชมคลิป)
พร้อมสว.กับรองสว. เกี่ยวโยงอาบูบาก้า ยึดพันล.พงศ์พัฒน์,ปปง.ยึดทรัพย์อดีต ผบช.ก.พร้อมพวก รอบ 3 กว่า 3,000 รายการ มูลค่ากว่า 1,000 ล้านบาท เตรียมแยกเก็บและขายทอดตลาดคณะกรรมการพิจารณากลั่นกรองการลงโทษความผิดวินัยร้ายแรง มีมติเห็นชอบตามความเห็นของคณะกรรมการสอบสวนวินัยร้ายแรง ให้ไล่ออก พล.ต.ท.พงศ์พัฒน์ ฉายาพันธุ์ กับพวก รวม 6 นาย เตรียมเสนอเรื่องต่อ ผบ.ตร. ส่วน ป.ป.ช.มีมติมอบให้พนักงานสอบสวนดำเนินคดีตามประมวลกฎหมายวิธีพิจารณาความอาญา ด้าน พงส.คดีอาบูบาก้าประสานขอออกหมายจับนายตำรวจเพิ่มอีก 4 นาย,กรณีการกระทำผิดของ พล.ต.ท.พงศ์พัฒน์ ฉายาพันธุ์ อดีต ผบช.ก. และเครือข่าย ที่มีการแอบอ้างสถาบันเรียกเก็บผลประโยชน์ พัวพันธุรกิจผิดกฎหมายหลายด้าน รวมทั้งการซื้อขายตำแหน่งนายตำรวจในสังกัด บช.ก. ล่าสุดคณะกรรมการสอบ สวนวินัยร้ายแรงมีความเห็นให้ไล่ พล.ต.ท.พงศ์พัฒน์ พร้อมพวกรวม 6 นายออกจากราชการ ส่งให้ พล.ต.อ.เอก อังสนานนท์ รอง ผบ.ตร.ประธานฝ่ายกฎหมายตรวจสอบเพื่อเสนอให้ ผบ.ตร.พิจารณา,ความคืบหน้าเมื่อเวลา 10.00 น. วันที่ 23 ธ.ค. พล.ต.อ.เอก อังสนานนท์ รอง ผบ.ตร. กล่าวว่า คณะกรรมการพิจารณากลั่นกรองการลงโทษความผิดวินัยร้ายแรง มีมติเห็นชอบตามความเห็นของคณะกรรมการสอบสวนวินัยร้ายแรง ให้ไล่ออก พล.ต.ท.พงศ์พัฒน์ ฉายาพันธุ์ อดีต ผบช.ก.กับพวกรวม 6 นาย เนื่องจากฝ่ายจเรตำรวจสอบสวนผู้ต้องหา ทั้งหมดรับสารภาพว่ากระทำความผิดวินัยจริง ใน 4 คดีอาญา หลังจากคณะกรรมการฯ รับรองมติเรียบร้อยแล้ว จะเสนอให้ฝ่ายวินัยทำคำสั่งเสนอ พล.ต.อ.สมยศ พุ่มพันธุ์ม่วง ผบ.ตร. คาดว่าเสร็จสิ้นขั้นตอนภายใน 1-2 วัน ส่วนขั้นตอนการถอดยศเป็นอีกขั้นตอนหนึ่ง คนละส่วนกับการสอบสวนวินัยร้ายแรง,พล.ต.อ.สมยศ พุ่มพันธุ์ม่วง ผบ.ตร. กล่าวถึงกระแสข่าวมีนายทุนและพลเรือน เข้าไปเกี่ยวข้องกับบ่อนการพนัน ย่านรัชดาภิเษก เกี่ยวเนื่องกับเครือข่าย พล.ต.ท.พงศ์พัฒน์ว่าตรวจสอบประเด็นความผิดต่างๆเป็นไปตามขั้นตอนของพนักงานสอบสวน ยืนยันว่าดำเนินการทุกอย่างตามพยานหลักฐาน ส่วนจะมีตำรวจเข้าไปมีส่วนเกี่ยวข้องหรือไม่ เป็นหน้าที่ของผู้บังคับบัญชาเข้าไปตรวจสอบและติดตามตำรวจที่ยังหลบหนีด้วย,อีกด้าน พ.ต.ท.ต่อศักดิ์ ปานกลิ่นพุฒิ สว.กก.2. บก.ป.พร้อมชุดสืบสวนเข้าตรวจค้นบ้านเลขที่ 259 ถนนพหลโยธิน แขวงอนุสาวรีย์ เขตบางเขน กทม. หลังจากชุดสืบสวนสอบปากคำพยานที่สนิทกับ พล.ต.ท.พงศ์พัฒน์รายหนึ่งทราบว่า เป็นบ้านอีกหลังของ พล.ต.ท.พงศ์พัฒน์ ฉายาพันธุ์ ที่เคยมาพักอยู่บ่อยครั้ง ตรวจสอบพบเป็นบ้าน 2 ชั้น ปลูก 2 หลัง ในเนื้อที่ 2 ไร่ครึ่ง มีผู้ดูแลเป็นชายนำเข้าตรวจค้น เบื้องต้นไม่พบสิ่งผิดกฎหมายแต่อย่างใด โดยหัวหน้าชุดตรวจค้นเผยเหตุที่ชุดสืบสวนเข้าตรวจ ค้นล่าช้า เพราะใช้เวลานานกว่าพยานจะให้ข้อมูล คาดมีการโยกย้ายนำเอกสารหรือสิ่งของต่างๆออกไปแล้ว,นายวิชา มหาคุณ กรรมการ ป.ป.ช. กล่าวถึงความคืบหน้าการดำเนินคดีกับ พล.ต.ท.พงศ์พัฒน์ ฉายาพันธุ์ อดีต ผบช.ก. และเครือข่าย กรณีใช้อำนาจ หน้าที่โดยมิชอบว่า สำนักงานตำรวจแห่งชาติแจ้งมายัง ป.ป.ช.ว่า ขอดำเนินคดีดังกล่าวตามประมวลกฎหมายพิจารณาความอาญา โดยไม่ส่งเรื่องให้ ป.ป.ช.ดำเนินการ ซึ่ง ป.ป.ช.พิจารณาแล้วเห็นว่า เพื่อให้การสอบสวนเป็นไปอย่างเรียบร้อย รวดเร็ว มีประสิทธิภาพ ป.ป.ช.มีมติมอบให้พนักงานสอบสวนดำเนินการตามประมวลกฎหมายวิธีพิจารณาความอาญา โดยไม่ต้องส่งเรื่องให้ ป.ป.ช.ดำเนินการ ส่วนทรัพย์สินของกลางจำนวนมากที่อายัดไว้นั้น ป.ป.ช.ประสานขอรายละเอียดของกลาง เพื่อนำมาประกอบการตรวจสอบทรัพย์สินของ พล.ต.ท.พงศ์พัฒน์แล้ว,ที่ ปปง. พ.ต.อ.สีหนาท ประยูรรัตน์ เลขาธิการ ปปง. พ.ต.ท.หญิง เอมอร ไชยบัวแดง รองเลขาธิการ ปปง. แถลงข่าวยึดทรัพย์ พล.ต.ท.พงศ์พัฒน์ ฉายาพันธุ์ อดีต ผบช.ก.กับพวก ชุดที่ 3 จำนวนกว่า 3,000 รายการ มูลค่ากว่า 1,000 ล้านบาท โดย พ.ต.อ.สีหนาทกล่าวว่า ในการประชุมคณะกรรมการธุรกรรม ครั้งที่ 17/2557 วันที่ 23 ธ.ค.ที่ผ่านมา ปปง.เสนอเรื่องการตรวจสอบธุรกรรมและทรัพย์สินของ พล.ต.ท.พงศ์พัฒน์กับพวก ต่อคณะกรรมการธุรกรรม เพื่อพิจารณายึดทรัพย์สินที่เกี่ยวกับการกระทำผิดเพิ่มเติม โดยทรัพย์สินที่เสนอให้คณะกรรมการธุรกรรมมีมติยึดในครั้งนี้ เป็นทรัพย์สินที่ทหารยึดไว้โดยใช้อำนาจตาม พ.ร.บ. กฎอัยการศึก พ.ศ. 2457 จำนวนกว่า 3,000 รายการ ประมาณ 27,000 ชิ้น รวมมูลค่ากว่า 1,000 ล้านบาท ประกอบด้วย ธนบัตรเงินไทย 3,950,024 บาท ธนบัตรเงินสหรัฐฯ 57,000 ดอลลาร์ ธนบัตรเงินยูโร 5,300 ยูโร ธนบัตรเงินอังกฤษ 11,435 ปอนด์ ธนบัตรเงินฮ่องกง 92,540 ดอลลาร์ ธนบัตรเงินญี่ปุ่น 3,600,000 เยน ทองรูปพรรณ ภาพวาดและศิลปวัตถุ พระเครื่องและวัตถุมงคล เครื่องลายคราม และเบญจรงค์ อัญมณีและเครื่องประดับ เครื่องเฟอร์นิเจอร์ไม้ วัตถุโบราณ รถยนต์ และทรัพย์สินอื่นๆ โดยทรัพย์สินทั้งหมดตรวจยึดได้จากบ้านพัก อาคารชุด หรือคอนโดมิเนียมและห้องนิรภัยในอาคารพาณิชย์ ของ พล.ต.ท.พงศ์พัฒน์ ฉายาพันธุ์ พล.ต.ต.โกวิทย์ วงศ์รุ่งโรจน์ พ.ต.อ. อัครวุฒิ์ หลิมรัตน์ และนางปิยพรรณ ชินนะประภา,เลขาธิการ ปปง.กล่าวต่ออีกว่าทรัพย์สินที่ยึดแบ่งเป็น 2 กลุ่ม กลุ่มแรกเป็นทรัพย์สินที่มีมูลค่า ไม่เสื่อมมูลค่า และมูลค่าเพิ่มในอนาคต อาทิ ทองคำ เงิน เครื่องเพชร เหรียญกษาปณ์โบราณ รวมทั้งเครื่องประดับต่างๆ จะตกเป็นของแผ่นดิน เก็บไว้ในพิพิธภัณฑ์และที่ปลอดภัยความมั่นคงสูง ส่วนอีกประเภทเป็นทรัพย์สินที่ยึดมาแล้วสามารถเสื่อมคุณค่าและราคาไม่มีประโยชน์ในการเก็บรักษาไว้ อาทิ เฟอร์นิเจอร์ไม้ ถ้วยชามเบญจรงค์ จะประเมินทรัพย์สินช่วงเดือน ม.ค.58 พร้อมประกาศขายทอดตลาดเดือน ก.พ.58 ในส่วนวัตถุโบราณทางกรมศิลปากรจะเก็บรักษาไว้ หลังจากนี้ ปปง.จะติดตามทรัพย์สินของ พล.ต.ท.พงศ์พัฒน์กับพวกต่อไป,เย็นวันเดียวกัน พล.ต.ท.ประวุฒิ ถาวรศิริ ผู้ช่วย ผบ.ตร. รรท.ผบช.ก. กล่าวถึงความคืบหน้าการดำเนินคดีผู้ต้องหาเครือข่ายอดีต ผบช.ก. ว่าสำหรับ พ.ต.อ.วรพจน์ พืชผล ผกก.1 บก.ปอศ.นั้น ยังไม่สามารถติดต่อได้ อยู่ระหว่างประสานขอเข้ามอบตัว ต้นสังกัดทำหนังสือเพื่อให้ออกจากราชการไว้ก่อน พร้อมตั้งคณะกรรมสอบสวนทางวินัยร้ายแรง ส่วนการอนุมัติออกหมายจับผู้ต้องหาเพิ่มเติมเกี่ยวกับคดีทุจริตจับกุมเครือข่ายการพนันฟุตบอลออนไลน์และถอนบัญชีอายัดทรัพย์ หรืออาบูบาก้า คาดว่าจะมีการออกหมายจับกุมเพิ่มเติม 4 ราย อยู่ระหว่างประสานขอหมายจับ ส่วนการตรวจสอบทรัพย์สินที่ได้จากการทุจริตในคดีนี้ ต้องตรวจสอบบัญชีทางการเงินว่าเงินทั้งหมดอยู่ที่ใดบ้าง ต้องปิดเส้นทางการเงินทั้งหมด ส่วนการตรวจสอบเส้นทางการเงินกับ ปปง. มอบหมายให้ พ.ต.อ.อัครเดช พิมลศรี รอง ผบก.ป. รรท.ผบก.ป. ประสานการตรวจสอบร่วมกับ ปปง.,ผู้สื่อข่าวรายงานด้วยว่า สำหรับการติดตามตัว พ.ต.อ.วรพจน์ พบว่าเจ้าตัวได้ปิดโทรศัพท์มือถือขณะนี้ผู้บังคับบัญชาไม่สามารถติดต่อได้ คาดว่าอาจหลบหนี หรือไปตั้งหลักสู้คดีก่อนเข้ามอบตัว,ล่าสุด พงส.สน.พหลโยธิน สอบปากคำผู้เกี่ยวข้องในคดีอาบูบาก้า และได้ประสานขออนุมัติหมายจับนายตำรวจ 4 นายได้แก่ พ.ต.อ.อธิป แท่นนิล ผกก.ปพ.บก.ป. ช่วยราชการ ศปก.ตร. และ พ.ต.อ. วัชรพล ทองล้วน ผกก. 5 บก.ป.ส่วนอีก 2 นาย เป็น ตร.ยศ พ.ต.ต.และ ร.ต.อ. เป็นระดับ สว.และรอง สว. ชุดสืบสวน บก.ป.สืบสวนพบมีข้อมูลเชื่อมโยงเกี่ยวกับการอายัดบัญชีการเงินของเครือข่ายพนันบอลออนไลน์อาบูบาก้า เมื่อปี 52,ด้านนายบวรเวท รุ่งรุจี อธิบดีกรมศิลปากร เผยว่า กรมศิลปากรแจ้งความดำเนินคดีกับร้านค้าของเก่า สวงค์ แอนทีคแล้ว ในข้อหาค้าโบราณวัตถุโดยไม่ได้ รับอนุญาตจากกรมศิลปากร ตาม พ.ร.บ.โบราณสถาน โบราณวัตถุ ศิลปวัตถุ และการพิพิธภัณฑสถานแห่งชาติ เนื่องจากตามกฎหมาย ผู้ที่ทำการค้าขายโบราณวัตถุ ศิลปวัตถุต้องมีใบอนุญาตประกอบกิจการจากกรมศิลปากรก่อนเปิดทำการ พร้อมแจ้งเพิ่มอีก 1 ข้อหา คือซ่อนเร้นซึ่งโบราณวัตถุซึ่งไม่สามารถอ้างอิงความเป็นเจ้าของได้ เนื่องจากพบมีโบราณวัตถุ ศิลปวัตถุรวมกันแล้วกว่าหมื่นชิ้น มีหลายชิ้นไม่สามารถอ้างอิงความเป็นเจ้าของได้ โดยเฉพาะโบราณวัตถุสมัยกรุงศรีอยุธยา ประเภทเครื่องถ้วยดินเผา ที่ค้นพบที่แหล่งเตาเผาแม่น้ำน้อย จ.สิงห์บุรี ที่ปรากฏหลักฐานทางประวัติศาสตร์ จึงมีความผิดตาม พ.ร.บ.โบราณสถานฯ ม. 31 ซ่อนเร้นซึ่งโบราณวัตถุซึ่งไม่สามารถอ้างอิงความเป็นเจ้าของได้ มีโทษจำคุกไม่เกิน 3 ปี ปรับไม่เกิน 3 แสนบาท หรือทั้งจำทั้งปรับ,อธิบดีกรมศิลปากรกล่าวต่อว่า ปปง.มอบหมายให้กรมศิลปากรพิจารณาตรวจสอบโบราณวัตถุ ศิลปวัตถุ ที่อยู่ในร้านทั้งหมด และเมื่อพิจารณาเห็นว่าโบราณวัตถุ ศิลปวัตถุ ที่ไม่สามารถอ้างที่มาของการครอบครองได้ ให้นำชิ้นที่มีความสำคัญไปเก็บรักษาเป็นทรัพย์ของแผ่นดิน ที่คลังพิพิธภัณฑ์ คลองห้า จ.ปทุมธานี ได้ทันที ส่วนที่เหลือ อาทิ เครื่องถ้วยจีน เครื่องสังคโลก ทาง ปปง. และเจ้าหน้าที่ตำรวจจะนำไปประกอบการพิจารณาตรวจสอบที่มาเส้นทางของการได้มาครอบครอง ว่ามีส่วนเกี่ยวข้องการฟอกเงินหรือไม่ต่อไป
ปปง.ยึดทรัพย์อดีต ผบช.ก.พร้อมพวก รอบ 3 กว่า 3,000 รายการ มูลค่ากว่า 1,000 ล้านบาท เตรียมแยกเก็บและขายทอดตลาดคณะกรรมการพิจารณากลั่นกรองการลงโทษความผิดวินัยร้ายแรง มีมติเห็นชอบตามความเห็น 
ข่าวหน้า1,เครือข่าย,พงศ์พัฒน์ ฉายาพันธุ์,ปปง.,ยึดทรัพย์,กรมศิลปากร,ตรวจสอบ,โบราณวัตถุ,ศิลปวัตถุ